Яўген Яўгенавіч Аснарэўскі

**Яўген Яўгенавіч Аснарэўскі** (нар. 15 снежня 1985, Гродна) — псеўданім беларускага пісьменніка і блогера.

## Біяграфія 
Паводле слоў Аснарэўскага, ён «карэнны гродзенец па адной з ліній, а па іншай — зусім, наогул, не адсюль». Згодна з біяграфічнай даведкай на сайце «Журнальный мир» ён скончыў гістарычны факультэт МДГУ імя Шолахава ў Маскве. Цікавасць да гісторыі, паводле Аснарэўскага, з’явілася ў яго ў адзінаццаць гадоў. У школьныя гады ён уцякаў з урокаў і шмат часу праводзіў на руінах Ніжняй царквы такім чынам «насычаўся гісторыяй».

Пісьменнік займаўся бізнесам у сферы паслуг. У 2018 годзе ён стаў пераможцам прэміі Экслібрыс. Вылучаў аповесць «Трыкутнік караля» на прэмію Гедройца і прэмію Дэбют. На думку В. А. Лідзянковай у «Трыкутніку караля» прасочваюцца «стылістычныя рысы матыву атэмпаральнай утопіі». У іншай публікацыі даследчыца адзначае, што герой кнігі, які нясе нацыянальную ідэю, трансфармуецца «у беларускую версію Людзей Х». Паводле манаграфіі А. В. Брадзіхінай, у творы Аснарэўскага створана «альтэрнатыўная ўтапічная рэальнасць гістарычнага Гродна».

Выдадзеная ў 2019 годзе кніга вершаў «Сакавіцкія Зайцы» намінавалася на прэмію Дэбют і на прэмію імя Арсенневай.

Адна з публікацый гісторыка была адзначана дыпломам выставы «Беларуская журналістыка — фокус на спецпраекты».

У 2021 годзе прадставіў краязнаўчую кнігу «Гродно — столица, которая осталась». У выданне ўвайшлі мемуары падарожнікаў XVIII стагоддзя, якія наведалі Гродна, апісанне гродзенскіх славутасцяў і аўтарскія ідэі паляпшэння горада і «Вялікае княства Літоўскае і беларускі нацыянальны міф».Таксама ў гэты перыяд Аснарэўскі выдаў зборнік апавяданняў «Мерэйна Патэстас» і аповесць «Пастэга» якую аўтар назваў вяршыняй сваёй прозы.

У 2025 годзе ў мінскім выдавецтве «Рыфтур» выйшла кніга Аснарэўскага «Удивительный Гродно», праілюстраваная здымкамі фатографа Сяргея Плыткевіча. .

Пазней аўтар прадставіў зборнік малой прозы «Бяздарныя апавяданні».

Пры падрыхтоўцы праекту «Godonim Hrodna», выкарыстоўваліся аўтарскія публікацыі Аснарэўскага.

Паводле Аснарэўскага, ён першы апублікаваў некаторыя шырока вядомыя звесткі пра гродзенскія славутасці, стварыўшы «гістарычныя мемы». У прыватнасці, краязнаўца, паводле яго слоў, увёў ва ўжытак звесткі, што алтар гродзенскага фарнага касцёла «з’яўляецца адным з самых высокіх драўляных барочных алтароў Еўропы», будынак гродзенскага тэатра «адным з самых значных помнікаў савецкага мадэрнізму» і г.д.

Публікаваўся ў беларускіх перыядычных выданнях «Полымя», «Дзеяслоў», «Наша гісторыя», «Краязнаўчая газета», а таксама рускіх літаратурных выданнях , , ,, ,,«Пролиткульт»,, «Дегуста», «Лиterra».

### Актывізм 
У 2016 годзе Аснарэўскі стварыў інтэрнэт-петыцыю за ўсталяванне ў Гродне помніка Стэфану Баторыю, гэту ініцыятыву згадвалі беларускія і польскія СМІ.

У 2017 годзе Аснарэўскі сабраў больш за 600 подпісаў пад петыцыяй за захаванне будынкаў гродзенскага гістарычнага раёна Новы свет і накіраваў яе ў адміністрацыю горада.

У 2019 годзе актывіст стварыў петыцыю з мэтай ушанаваць у Гродне памяць Боны Сфорца . Адказам на петыцыю гродзенскі гарвыканкам паведаміў, што імя Боны Сфорцы ўключана ў пералік асоб, помнік якім можа з'явіцца ў Гродне. 

Петыцыя за перанос з вуліц Гродна бюста У. І. Чапаева у музей, складзеная ў 2019 годзе, прыцягнула ўвагу расійскіх і беларускіх СМІ. Пасля спрэчак пра мэтазгоднасць пераносу помніка журналісты папрасілі пракаментаваць сітуацыю расійскае МЗС, якое патлумачыла, што дэмантаж не з’яўляецца дэсаветызацыяй.У тым жа годзе Аснарэўскі стварыў петыцыю за ўстаноўку ў Гродне помніка Вітаўту.

У 2020 годзе Аснарэўскі разам з краязнаўцам Мечыславам Супронам склаў петыцыю за адкрыццё ў Гродне мастацкай галерэі . 

Блогер таксама накіроўваў аднаасобныя звароты ў адміністрацыю Гродна, у прыватнасці прапаноўваў перадаць вернікам будынак капліцы ў сядзібе Панямонь.

### Музыка і іншыя праекты 
У ліпені 2022 года пісьменнік прэзентаваў уласны і самастойны музычны альбом «Песні з Гродні». У сакавіку 2023 года прадставіў сімфонію фа мінор пад назвай «Танец прывідаў у Старым замку».

## Бібліяграфія 
### Кнігі 
* «Трыкутнік караля» [аповесць] (2018)
* «Хлопчыкі і дзяўчынкі» [зборнік апавяданняў] (2019)
* «Сакавіцкія Зайцы» [паэзія] (2019)
* «Румлонская башня» [раман] (2021)
* «Гродно — столица, которая осталась» [краязнаўчая] (2021)
* «Знатныя гісторыі: эліта Гродна ў перыяд XVI—XVIII стагоддзяў» [гістарычная] (2022)
* «Мерэйна Патэстас» [зборнік апавяданняў] (2022)
* «Вялікае княства Літоўскае і беларускі нацыянальны міф» [гістарычная] (2022)
* «Капернік у Гарце» [паэзія] (2023)
* «Уніз па Нёмане: ад вытокаў ды Гродна» [краязнаўчая, толькі аўдыёверсія] (2023)
* «Захад Беларусі: гістарычны пазл» [гістарычная] (2023)
* «Пастэга» [аповесць] (2023)
* «Мистическая история восточных славян» [гістарычная] (2024)
* «36 пытанняў па гісторыі Вялікага княства Літоўскага» [гістарычная] (2024)
* «Удивительный Гродно» [даведнік, у суаўтарстве з С. Плыткевічам] (2025)
* «Бяздарныя апавяданні» (2025)

## Музычныя творы 
### Электронныя 
* Eugene Asnareuski — «Валошкі» (2021)

### Рок 
* mistik ğardeno — «Мартовский заяц» (2016)
* mistik ğardeno — «Песні з Гродні» (2022)
* mistik ğardeno — «Аркан XII» (2022)

### Для саліруючых інструментаў 
* Eugene Asnareuski — «Animalis» (2018)
* Eugene Asnareuski — «Фара Вітаўта» (2018)
* Eugene Asnareuski — «Лістапад у Гародні» (2018)

### Сімфанічныя 
* Eugene Asnareuski — «Garten» (2017)
* Яўген Аснарэўскі — «Сімфонія № 1 фа мінор, „Танец прывідаў у Старым замку“» (2023)
* Eugene Asnareuski. Symphony № 2 in D minor. The Holocaust in Hrodna (2023)

## Крыніцы 
## Спасылкі 
* Старонка Яўгена Аснарэўскага ў Фэйсбуку
* Інстаграм аўтара
* Песні Аснарэўскага на YouTube
* Жывапіс і графіка Аснарэўскага на Pinterest
* «Тэатр Тызенгаўза» зусім не Тызенгаўза: 5 міфаў з тэатральнай гісторыі Гродна разбурыў Яўген Аснарэўскі

Катэгорыя:Пісьменнікі Беларусі
Катэгорыя:Беларускамоўныя пісьменнікі XXI стагоддзя
Катэгорыя:Лаўрэаты прэміі «Экслібрыс»
Катэгорыя:Спевакі і спявачкі Беларусі
Катэгорыя:Паэты Беларусі
Катэгорыя:Мастакі Беларусі
Катэгорыя:Кампазітары Беларусі